**DĖL LEIDIMO KIRSTI SAUGOTINUS ŽELDINIUS**

2024 m. balandžio 9 d. Nr. MV-195

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 6 straipsnio 26 punktu, 25 straipsnio 5 dalimi, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.3 papunkčiu, atsižvelgdamas į pastatų, esančių Degsnių 10, Degsnių k., Rokiškio kaimiškojoje seniūnijoje, Rokiškio r. sav., savininko prašymą:

1. L e i d ž i u kirsti pažeistus stiebo ir šaknų puvinio, skilusiu kamienu, nudžiūvusius, keliančius grėsmę pastatams saugotinus želdinius, augančius valstybinėje žemėje, nesuformuotame žemės sklype prie gyvenamojo namo Degsnių 10, Degsnių k., Rokiškio kaimiškojoje sen., Rokiškio r. sav. (koordinatės X: 6212761, Y: 594097):

1.1. eglė – 1 vnt., skersmuo 1,3 m aukštyje – 40 cm;

1.2. liepa – 2 vnt., skersmuo 1,3 m aukštyje – 60 cm ir 50 cm.

2. N u s t a t a u, kad kertamų saugotinų želdinių atkuriamosios vertės kompensacija neskaičiuojama.

3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas